KOMMISSIONEN FOR DE EUROPÆISKE FÆLLESSKABER 
Bruxelles, den 24.02.1997 
KOM(97) 65 endelig udg 
97/0061 (ACC) 
Forslag til 
RÅDETS FORORDNING ŒF) 
om tilladelse til 
indførsel på De Kanariske Øer af tekstilvarer og beklædningsgenstande samt 
visse kontingentomfattede varer med oprindelse i Kina uden kvantitative restriktioner 
eller foranstaltninger med tilsvarende virkning. 
(forelagt af Kommissionen) 

Begrundelse 
I Rådets forordning (EØF) nr. 1911/91 om anvendelse af fællesskabsretten på De 
Kanariske Øer, som anerkender den kanariske handelsordnings særlige stilling, fastsættes 
det, at den fælles handelspolitik skal anvendes for De Kanariske Øer på samme vilkår 
som i det øvrige Spanien, uden at det begrænser gyldigheden af de særlige 
foranstaltninger, herunder undtagelserne fra den fælles handelspolitik for visse følsomme 
varer. 
Spanien har bedt om disse undtagelser fra handelspolitikken og anmodet om, at de 
kvantitative restriktioner, der gælder inden for Fællesskabets område for indførsel af 
særlige tekstilvarer og beklædningsgenstande samt visse kontingentomfattede varer med 
oprindelse i Kina, ikke skal gælde for varer, der er bestemt til forbrug på De Kanariske 
Øer. 
I betragtning af de særlige begrænsninger, De Kanariske Øer er underlagt, den frie 
handelsordning, der gjaldt på øerne, da Spanien tiltrådte De Europæiske Fællesskaber og 
det ubetydelige omfang af den pågældende handel, forekommer det hensigtsmæssigt at 
vedtage en sådan undtagelse. 
Kommissionen finder, at de foranstaltninger vedrørende særlige anvendelsesformål, de 
kompetente spanske myndigheder har truffet med henblik på i overensstemmelse med 
forordning (EF) nr. 527/96 at sikre, at de varer, der er overgået til fri omsætning, 
udelukkende er bestemt til det kanariske hjemmemarked, ligeledes udgør en 
hensigtsmæssig løsning for disse tekstilvarer og beklædningsgenstande samt de 
kontingentomfattede varer med oprindelse i Kina. 
I betragtning af at reglerne vedrørende særlige anvendelsesformål i teorien kun kan 
anvendes i tilfælde af en suspension eller nedsættelse af en importafgift, foreslår 
Kommissionen, at toldkontrollen også anvendes i tilfælde af en specifik undtagelse fra de 
handelspolitiske foranstaltninger. Dette vil ligeledes sikre, at de pågældende varer 
virkelig er bestemt til det kanariske hjemmemarked, da de forbliver under toldopsyn. 
I tilfælde af eventuelle videreforsendelser af de pågældende varer til resten af 
Fællesskabets toldområde, foreslår Kommissionen, at de kompetente myndigheder 
træffer de nødvendige foranstaltninger for at hindre enhver risiko for omgåelse af de 
kvantitative restriktioner, der gælder her. Til det formål vedtages det, at varerne i 
overensstemmelse med de gældende regler på området skal ledsages af 
kontroldokumenterne T5, såfremt den originale indførselstilladelse ikke kan fremvises. 
âi= 
Rådets forordning (EF) nr. /97 af 1997 om tilladelse til indførsel på De 
Kanariske Øer af tekstilvarer og beklædningsgenstande samt visse kontingentomfattede 
varer med oprindelse i Kina uden kvantitative restriktioner eller foranstaltninger med 
tilsvarende virkning. 
RÅDET FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
Ifølge bestemmelserne i forordning (EØF) nr. 1911/91l kan Rådet på anmodning af de 
spanske myndigheder træffe afgørelse om undtagelser, hvad angår de bestemmelser i 
Fællesskabets handelspolitik, som finder anvendelse på De Kanariske Øens område; 
Spanien har bedt om disse undtagelser fra handelspolitikken og anmodet om, at de 
kvantitative restriktioner, der gælder inden for Fællesskabets område for indførsel af 
særlige tekstilvarer og beklædningsgenstande samt visse koiitiiigentornfattede varer med 
oprindelse i Kina, ikke skal gælde for varer, der er bestemt til forbrug på De Kanariske 
Øer; 
i betragtning af de særlige begrænsninger, De Kanariske Øer er underlagt, den frie 
handelsordning, der gjaldt på øerne, da Spanien tiltrådte De Europæiske Fællesskaber og 
det ubetydelige omfang af den pågældende handel, forekommer det hensigtsmæssigt at 
vedtage en sådan undtagelse; 
det er hensigtsmæssigt at vedtage bestemmelser med henblik på dels at sikre, at de varer, 
som er omfattet af undtagelsen fra ordningen med kvantitative restriktioner, udelukkende 
er bestemt til det kanariske hjemmemarked, og dels at muliggøre, at Kommissionen 
regelmæssigt kan blive informeret om indførslernes og videreforsendelsernes omfang; 
i tilfælde, hvor de pågældende varer forsendes videre til resten af Fællesskabets 
toldområde, skal foranstaltningerne vedrørende de kvantitative restriktioner tages i 
anvendelse; til det formål skal varerne ledsages af kontroldokumenterne T5, indtil de når 
toldstederne, hvor de først bliver ekspederet til fri omsætning mod fremvisning af disse 
dokumenter, for således at sikre, at de underlægges foranstaltningerne; 
1 EFT nr.L 171 af 29.6.91, s. 1 
VEDTAGET FØLGENDE FORORDNING: 
Artikel 1 
Tekstilvarer henhørende under kapitel 50 til 63 i den kombinerede nomenklatur samt de 
tekstilvarer, der figurerer i bilag II til Rådets forordning (EF) nr. 519/942, kan indføres på 
De Kanariske Øer uden kvantitative restriktioner eller andre foranstaltninger med 
tilsvarende virkning. 
Artikel 2 
1. Foranstaltningerne i artikel 1 gælder udelukkende for varer, der er bestemt for det 
kanariske hjemmemarked. 
2. De kompetente spanske myndigheder træffer de nødvendige foranstaltninger for at 
sikre overholdelsen af bestemmelserne i stk. 1 i overensstemmelse med de relevante 
fællesskabsbestemmelser om særlige anvendelsesformål, der er fastsat i Rådets 
forordning (EØF) nr. 2913/923. 
Artikel 3 
1. I tilfælde hvor de varer, der er omfattet af foranstaltningerne i artikel 1, forsendes 
videre til resten af Fællesskabets toldområde, skal de kompetente spanske 
myndigheder træffe de nødvendige foranstaltninger til opkrævning af den fælles 
toldtarifs told i overensstemmelse med artikel 2, stk. 2 i Rådets forordning (EF) nr. 
527/964. For de pågældende varer gælder derudover de relevante handelspolitiske 
foranstaltninger, der er fastlagt i nedenstående forordninger, som finder anvendelse 
herfor: 
- Rådets forordning (EØF) nr. 3030/935 om den fælles ordning for indførsel af visse 
tekstilvarer med oprindelse i tredjelande, 
- Rådets forordning (EF) nr. 517/946 om den fælles ordning for indførsel af 
tekstilvarer fra en række tredjelande, som ikke er omfattet af bilaterale aftaler, 
protokoller eller andre arrangementer eller af andre specifikke fællesskabsregler for 
indførsel, 
2 EFT nr. L 67 af 10.3.94, s. 89 
3 EFT nr. L 302 af 19.10.92, s. 1 
4 EFT nr.L 78 af 28.3.1996, s. 1 
5 EFT nr.L 275 af 8.11.1993, s. 1 
6 EFT nr. L 67 af 10.3.1994, s. 1 
- Rådets forordning (EF) nr. 519/94 om den fælles ordning for indførsel fra visse 
tredjelande. 
2. Enhver forsendelse af de pågældende varer skal ledsages af et kontroleksemplar T5 
udstedt i overensstemmelse med artikel 472 til 484 i Kommissionens forordning 
(EØF) nr. 2453/937 om visse gennemførelsesbestemmelser for Rådets forordning 
(EØF) nr. 2913/92 om indførelse af en EF-toldkodeks. 
3. Udstedelsen af kontroleksemplaret T5 er betinget af, at der forelægges ea kopi af den 
pågældende EF-indførselstilladelse. 
4. Kontroleksemplaret T5, som udstedes af afgangsstedet, skal indeholde følgende 
oplysninger: 
i rubrik 8 "Modtager": navnet på indehaveren af EF-indførselstilladelsen 
i rubrik 104: 
"Mercancias que deben someterse, para su despacho a consumo fuera de las islas 
Canarias, a restricciones cuantitativas aplicables en la Comunidad 
Reglamento (CE) n° Derogation en las islas Canarias de las rsstricciones 
cuantitativas" 
(Varer, der før de ekspederes til fri omsætning uden for De Kanariske Øer, skal 
underlægges de kvantitative restriktioner, som gælder inden for Fællesskabet) 
(Forordning (EF) nr Undtagelse på De Kanariske Øer fra de kvantitative 
restriktioner) 
5. Forsendelsesdokumentet, som ledsager de varer, der i overensstemmelse med artikel 
311 c) i forordning (EØF) nr. 2454/93, henføres under proceduren for intern 
fællesskabsforsendelse, skal i rubrik 44 indeholde en henvisning til det pågældende 
kontroleksemplar T5. 
6. De kompetente myndigheder på bestemmelsesstedet afskriver den mængde, der er 
anført i indførselstilladelsen. 
Artikel 4 
For de i artikel 1 anførte varer, der inden for Fællesskabets område er underlagt 
kvantitative restriktioner eller andre tilsynsforanstaltninger, skal de kompetente spanske 
myndigheder senest den 15. i hver måned give Kommissionen meddelelse om omfanget 
af de indførsler, der i løbet af den forgangne måned er foretaget under påberåbelse af de 
herfor vedtagne undtagelser, og i påkommende tilfælde om de forsendelser, som er 
foretaget til resten af Fællesskabets toldområde. 
7 EFTnr. L 253 af 11.10.1993, s. 1 
Artikel 5 
Denne forordning træder i kraft på tredjedagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(97) 65 endelig udg. 
DOKUMENTER 
DA 11 13 02 
Katalognummer : CB-CO-97-058-DA-C 
ISBN 92-78-16134-9 
Kontoret for De Europæiske Fællesskabers Officielle Publikationer 
L-2985 Luxembourg 
s